Keskustelu:Aliisa Pulkkinen

message: Onko meillä pääasiallisesti teattereissa esiintyville näyttelijöille merkittävyyssuuntaviivoja? -- Cimon Avaro 27. kesäkuuta 2018 kello 02.54 (EEST)
replies: text: Itse pitäisin wikimerkittävänä. Pitkä, yli kolmekymmenvuotinen ura Tampereen Teatterissa, monia TV-esiintymisiä (joskin kai aika pienissä rooleissa; sarjassa Lehmän vuosi ollut kuitenkin mukana liki kaikissa jaksoissa, jos IMDb:hen luottaminen ), omia näytelmiäkin näyttää olevan (Tampereen Teatterin mukaan "Pulkkinen on yhdessä Jotaarkka Pennasen kanssa valmistanut teokset: Valkoinen varis (2000), Särkynyt neitsyt (2003), Uponnut pursi (2008) ja Rakkaustarinoita (2010)." ja Tamperelaisessa asia on muotoiltu "Tampereen Teatterin pitkäaikainen näyttelijä Aliisa Pulkkinen on vuosien mittaan tehnyt monia omia produktioita. Koskettava Valkoinen varis aloitti sarjan vuonna 2000 ja sitä ovat seuranneet muun muassa Särkynyt neitsyt, Uponnut pursi ja Rakkaustarinoita, jotka on ohjannut Pulkkisen aviomies Jotaarkka Pennanen." ) ja mediahuomiotakin on jonkin verran ollut (muun muassa jutut Apu-lehdessä  ja Seurassa ). --Nironen (keskustelu) 27. kesäkuuta 2018 kello 13.12 (EEST)

text: Poistokäytännön suuntaviivoja -sivulle esimerkkitapauksia ei oltu listattu, mutta yksi sellainen voisi olla Wikipedia:Poistettavat sivut/Aku Hirviniemi, äänestys vuodelta 2007. Tuolloin, jolloin Hirviniemi ei ollut vielä tunnettu televisioesiintyjä, säilytystä puoltavissa kommentoissa painotettiin juuri teatteriroolien merkittävyyttä. Myöhemminkin joitakin näyttelijäartikkeleja on ollut merkittävyyskeskustelussa, esimerkiksi artikkelit Ville Majamaa ja Hanna Gibson (niin ikään Tampereen Teatterissa näytelleitä), mutta ei tule mieleen, että vastaavanlaisia artikkeleita olisi mennyt poistoon. --Nironen (keskustelu) 27. kesäkuuta 2018 kello 13.25 (EEST)

text: Säilytettävä Kuten Nironen. –Mahlainen (keskustelu) 27. kesäkuuta 2018 kello 17.44 (EEST)
replies: text: : Onhan tämä nyt jo vakiintunut ja tunnettu nimi esiintyvän taiteen alalla. --Höyhens (keskustelu) 28. kesäkuuta 2018 kello 22.27 (EEST)
thread_title: Merkittävyys

message: Artikkelissa on nyt – ihan lähteen mukaisesti – pantu tiedoksi Aliisa Pulkkisen syntymäpäivä 18. helmikuuta. Täytyykin muistaa onnitella sitten ensi helmikuussa. Syntymävuotta ei ole merkitty, koska sitä ei vissiin tiedetä. Joku voisi miettiä, onko tuollainen tieto hauskaa wikihuumoria vai pitäisikö sitä jollain tavalla muuttaa. --Pxos (keskustelu) 27. kesäkuuta 2018 kello 13.28 (EEST)
replies: text: Nyt kadotin hiukan järjenjuoksusi. Onko syntymäpäivä ilman syntymävuotta tietoa? No onhan se. Voiko syntymävuoden lisätä ilman tietoa siitä? No ei tietenkään. Mikä tässä nyt on huumoria? -- Cimon Avaro 27. kesäkuuta 2018 kello 13.33 (EEST)
replies: text: :No jos miettii lähdettä niin asia on järkeni juoksemana näin: nainen ei halua julkisesti kertoa ikäänsä ja sen vuoksi syntymävuotta ei ilmoiteta lähteessä. Sen sijaan syntymäpäivän ilmoittaminen ei ole hänelle tai horoskoopeista kiinnostuneille ihmisille mikään ongelma, koska se on ns. "kivaa tietoa". Lähteessä on ilmoitettu, että Pulkkinen on "[s]yntynyt 18.2. Ylitorniolla.". Pahimmassa tapauksessa tietosuoja-asetuksen tulkinta ohjaa jo lehtien toimituksia. Kyse on tietysti siitä, että todellisuudessa syntymävuosi tai ikä on tärkeä tieto ja syntymäpäivä vain tarkentaa sitä. Jos on artikkeli Tsing-Tsong-kaanista, niin on hyvä tietää, että hän eli vuosina 715–762, mutta ei ketään kiinnosta, että hän syntyi vesikuun tokavikana aamupäivänä paikallisen kuukalenterin mukaan. Nyt tässä on tietona Pulkkisen syntymäpäivä. Tietoahan sekin on toki. "Jollain tavalla muuttaminen" oli käyttämäni eufemismi tiedon poistamiselle. --Pxos (keskustelu) 27. kesäkuuta 2018 kello 13.48 (EEST)
replies: text: ::No ei tasan poisteta tietoa, Piste. -- Cimon Avaro 27. kesäkuuta 2018 kello 13.59 (EEST)

text: ::Horoskooppien tekijät tarvitsevat syntymävuoden. Taas viisastuttiin. Varmuuden vuoksi ilmoitan etten tee enkä lue horoskooppeja enkä usko niihin. Allekirjoitan IP:lläni Cimon Avaron kommentin. --85.76.66.212 29. kesäkuuta 2018 kello 10.19 (EEST)
replies: text: :::Ei pitäisi puuttua kaiken maailman asioihin, mutta vaikka itselleni horoskooppi ei merkitse mitään, kun pässi olen joka tapauksessa, on Cimonin ja IP:n kanta tässä tapauksessa järkevä. Toivottavasti jostain putkahtaa vielä syntymävuosi lähteineen. Aliisa Pulkkista ja mainittua tai vastaavaa kaania ei tarvitsisi ihan  tarkkaan verrata keskenään yksi yhteen. Merkittäviä varmaan molemmat omalla tavallaan. --Höyhens (keskustelu) 29. kesäkuuta 2018 kello 23.25 (EEST)
thread_title:  Syntymäpäivä 

message: Sain postia Wikipediasta, että minun pitäisi perustella Aliisa Pulkkisen sivua. Muuten se poistettaisiin. Mielestäni teksti hänen työkokemuksistaan on jo itsessänsä perustelu. Hän on opiskellut Suomen valtion apurahan turvin Yhdysvalloissa. Hän on tehnyt suuria rooleja huomattavien teatteriohjaajien kanssa kuten Kurt Nuotio, Ritva Siikala, Jiri Menzsel, Ritva Holmberg ja luen itsenikin siihen joukkoon. Jos luetaan lehdistä arvosteluja, ovat nekin peruste Pulkkisen sivulle. Olen itse tehnyt hänen Wikipedia- sivunsa, koska huomasin sellaisen puuttuvan. Tosin en osannut laittaa siihen hänen kuvaansa, koska vasta aloittelen Wikipediaan kirjoittamista, vaikka minulla on ollut tunnus sinne jo monta vuotta. 
Pulkkisen pitkä ura suuressa ja tunnetussa suomalaisessa laitosteatterissa perustelee mielestäni jo hänen sivuansa. Mutta sen lisäksi Aliisa Pulkkinen on tehnyt omia tuotantojaan ja tullut siten tunnetuksi eri puolilla Suomea. En ole lisännyt sitaatteja hänen saamistaan arvosteluista, koska katsoin, etteivät ne kuulu Wikipediaan, vaikka juuuri ne perustelisivat ehkä parhaiten hänen taiteellista uraansa. 
Oman sivuni (Jotaarkka Pennanen), joku oli tehnyt jo paljon aikaisemmin ja joku myöhemmin muokannut sitä. Siinä olevat tiedot olivat kuitenkin niin sekavia ja jotkut myös aivan vääriä - muuun muassa lasteni äidit ja nimet oli sotkettu keskenään - joten päätin lopultakin korjata ne. Jos kuitenkin katsotte, että tekemäni Aliisa Pulkkisen sivu ei sovi Wikipediaan, voitte hyvin ottaa pois minunkin sivuni. Meidät molemmat tunnettiin jo ennen Wikipediaa, joten eiköhän me tullla toimeen ilman sitä. Jos joku kaikesta huolimatta  tekee minulle sivun, niin tarkistakaa sentään, ettei aivan vääriä tietoja kirjoiteta siihen. Väärät tiedot minusta ehtivät olla verkossa ainakin muutaman vuoden, ehkä pitempäänkin, koska en huomannut tai jaksanut  niitä itse korjata.
Lisäämääni kommenttia omasta wikipediasivustani ei pidä käsittää koko Wikipedian aliarvioimiseksi. Käytän sitä melkein päivittäin. Suomalaisissa sivuissa on kuitenkin usein virheitä, mutta englanninkieliset ja venäläiset sivut ovat hyvinn perusteellisia. Kun luukijoita on miljoonia, niin ilmeisesti virheet korjautuvat nopeasti. Kritiikistäni huolimatta suomenkielelläkin on paljon hyviä ja perusteellisia sivuja.   JParnee (keskustelu) 27. kesäkuuta 2018 kello 14.47 (EEST)
replies: text: Kun tässä on tiedusteltu, tiedätkö hänen syntymävuottaan? -- Cimon Avaro 27. kesäkuuta 2018 kello 14.54 (EEST)
replies: text: :Pikemminkin pitäisi kysyä, tiedätkö kenen tahansa saatavissa (verkosta tai kirjastosta) olevaa lähdettä, josta syntymäaika ilmenisi. Löysin Aamulehden artikkelista oudosti vain syntymäpäivän ja -paikkakunnan ilman vuotta, ja toimin Wikipedian käytännön mukaan, eli kirjoitetaan niin kuin lähteessä sanotaan (ks. keskustelu yllä). Laitoin artikkelia muutenkin parempaan wikikuntoon, sillä Aliisa Pulkkinen on minustakin ilman muuta wikimerkittävä. –Kotivalo (keskustelu) 27. kesäkuuta 2018 kello 16.14 (EEST)
thread_title:  Aliisa Pulkkisen sivusta